
Šilutė

	1. Parengto projekto tikslai ir uždaviniai.
[bookmark: _GoBack]Papildyti Šilutės rajono savivaldybės prekybos, paslaugų teikimo viešose vietose ir rinkliavų nustatymo nuostatų 52.1 punktą naujomis viešosiomis vietomis Šilutės mieste, kuriose galima prekyba ir paslaugų teikimas, nurodant gatvę, o konkrečios vietos gatvėje, joje galimas prekiauti prekių ir paslaugų asortimentas būtų nustatomas Administracijos direktoriaus įsakymu kiekvienoje seniūnijoje.  

	

	2. Kaip šiuo metu yra sureguliuoti projekte aptarti klausimai.
Pagal Lietuvos Respublikos vietos savivaldos įstatymo 15 punkto 4 dalį jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

	Šilutės rajono savivaldybės tarybos 2021 m. gruodžio 16 d. sprendimu Nr. T1-861 „Dėl Šilutės rajono savivaldybės prekybos, paslaugų teikimo viešosiose vietose ir rinkliavų nustatymo nuostatų patvirtinimo“ patvirtinti Šilutės rajono savivaldybės prekybos, paslaugų teikimo viešosiose vietose ir rinkliavų nustatymo nuostatai. 
Šiuo metu galiojančiuose Šilutės rajono savivaldybės prekybos, paslaugų teikimo viešosiose vietose ir rinkliavų nustatymo nuostatuose nėra įtrauktos naujai įrengtos viešosios erdvės Šilutėje (Šilutės miesto Stadiono g., Rusnės g., Turgaus g., Žuvų g., Uosto g., Cintjoniškių g. H. Šojaus g.), todėl siūloma įtraukti viešąsias vietas, kuriose galima prekiauti ar teikti paslaugas Šilutės miesto Stadiono, Rusnės, Turgaus, Žuvų, Uosto, Cintjoniškių, H. Šojaus gatvėse.

	3. Kokių pozityvių rezultatų laukiama.

	Papildžius Šilutės rajono savivaldybės prekybos, paslaugų teikimo viešosiose vietose ir rinkliavų nustatymo nuostatų 52.1 punktą naujomis viešosiomis vietomis Šilutėje, atsirastų galimybė verslui sukurti naujas prekybos ir paslaugų teikimo vietas, didinant viešųjų vietų patrauklumą. Sukurtos naujos prekybos ir paslaugų teikimo vietos padidins Šilutės rajono savivaldybės biudžeto įplaukas.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	Šiuo metu galioja Šilutės rajono savivaldybės tarybos 2021 m. gruodžio 16 d. sprendimas Nr. T1-861 „Dėl Šilutės rajono savivaldybės prekybos, paslaugų teikimo viešosiose vietose ir rinkliavų nustatymo nuostatų patvirtinimo“. Teikiamame projekte siūloma jį pakeisti. 

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti nereikia. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra.

	

	8. Projekto autorius ar autorių grupė.

	Andrius Norvaišas, Ūkio skyriaus viešojo administravimo specialistas.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Paslaugų teikimas viešosiose vietose, rinkliava, nuostatai, pakeitimas.

	10. Kiti,  autorių nuomone,  reikalingi pagrindimai ir paaiškinimai.

	

	Nėra.

	


Ūkio skyriaus viešojo administravimo specialistas			 Andrius Norvaišas
